b'\n_START_ARTICLE_\nImazalil\n_START_PARAGRAPH_\nImazalil (INN enilconazol) je sistemski fungicid skupine imidazolov. Razvilo ga je belgijsko podjetje Janssen Pharmaceutica. Prodaja se kot sol, na primer kot imazalil nitrat (CAS 33586-66-2 ) ali kot imazalil sulfat (CAS 58594-72-2 ).\n_START_SECTION_\nDelovanje\n_START_PARAGRAPH_\nImazalil pospe\xc5\xa1uje biosintezo ergosterina, ki daje \xc4\x8dvrstost celi\xc4\x8dni membrani gliv in tako \xc5\xa1\xc4\x8diti pred ve\xc4\x8dino glivi\xc4\x8dnih patogenov.\n_START_SECTION_\nZa\xc5\xa1\xc4\x8dita rastlin\n_START_PARAGRAPH_\nImazalil se uporablja pri sajenju sadnih dreves, zelenjave in okrasnih rastlin. Snov vsebuje jedka sredstva za semenska \xc5\xbeita (za\xc5\xa1\xc4\x8dita rastlin) in dobro vpliva na bolezenski trak pri je\xc4\x8dmenu._NEWLINE_V \xc5\xa0vici je dovoljeno imazalil uporabljati v rastlinjakih v obliki kadila proti pepelasti plesni pri paradi\xc5\xbeniku in kumarah. Imazalil je del odobrenega proizvoda za zdravljenje semenskega krompirja. Prav tako je vklju\xc4\x8den v celjenje ran sadja in okrasnih dreves. V Nem\xc4\x8diji je imazalil dovoljen samo za semenska \xc5\xbeita. V Avstriji ga ne uporabljajo samo pri semenih \xc5\xbeita, ampak tudi za za\xc5\xa1\xc4\x8dito rastlin krompirja pred skladi\xc5\xa1\xc4\x8dno gnilobo, ki jo povzro\xc4\x8dajo glive iz rodu fusarium in glive iz rodu phoma, in pred srebrnim \xc5\xa1krlupom.\n_START_SECTION_\nKonzervirno sredstvo\n_START_PARAGRAPH_\nImazalil \xc5\xa1\xc4\x8diti agrume pred plesnijo, podobno kot tiabendazol, ortofenil fenol ali bifenil. Dokler se imazalil uporablja v mejah, ki jih dopu\xc5\xa1\xc4\x8da EU, morajo biti agrumi, za\xc5\xa1\xc4\x8diteni z imazalilom, ozna\xc4\x8deni. Obdelane lupine sadja naj \xc4\x8dlovek ne bi zau\xc5\xbeil. Imazalil zaenkrat \xc5\xa1e nima E-oznake.\n_START_SECTION_\nVeterinarska medicina\n_START_PARAGRAPH_\nV veterini je imazalil znan kot Imaverol ad us. vet., s \xc5\xa1irokim spektrom antimiotikov, ki se uporabljajo proti glivi\xc4\x8dnim obolenjem ko\xc5\xbee (dermatomikozan) in nosu, pri pti\xc4\x8dih tudi proti mikozi prsnega ko\xc5\xa1a. Namenjen je samo za lokalno uporabo.\n_START_SECTION_\nToksikologija\n_START_PARAGRAPH_\nPoskusne \xc5\xbeivali so imele simptome akutne zastrupitve in kurjo polt. Imazalil v \xc5\xbeiv\xc4\x8dnem sistemu iritira folikule dlak. Ob tem prihaja do koordinacijskih motenj, nizkega krvnega pritiska, tresavice in bruhanja. Pri nekaterih ob\xc4\x8dutljivih posameznikih je pri\xc5\xa1lo do sti\xc4\x8dnega dermatitisa. Pri oralnem jemanju je smrtni odmerek (LD\xe2\x82\x85\xe2\x82\x80) 227\xc2\xa0mg/kg telesne te\xc5\xbee za podganjo sami\xc4\x8dko in 343\xc2\xa0mg/kg telesne te\xc5\xbee za podganjega samca._NEWLINE_Po ve\xc4\x8dletnih poizkusih na podganah je pri\xc5\xa1lo do manj\xc5\xa1ih sprememb jeter, zmanj\xc5\xa1anja telesne te\xc5\xbee in zaznavnega vpliva na bilirubine. Drugih vplivov pri odmerkih imazalila ni bilo opaziti._NEWLINE_Imazalil se v telesu v nekaj dneh prebavi in izlo\xc4\x8di, tako da ne vpliva na ma\xc5\xa1\xc4\x8dobo v telesu._NEWLINE_Svetovna zdravstvena organizacija dovoljuje ADI-vrednost okoli 0,03\xc2\xa0mg/kg dnevno. Ameri\xc5\xa1ka agencija za varstvo okolja (EPA) je imazalil ocenila kot rakotvorno snov. Pri podganah, ki so prejemale imazalil, so bili odkriti adenomi in karcinomi na \xc5\xa1\xc4\x8ditnici. Po oceni EPA obstaja verjetnost pove\xc4\x8danega tveganja samo pri osebah, ki so neposredno izpostavljene imazalilu ali so v nenehnem stiku z agrumi, obdelanimi z imazalilom. Pri mi\xc5\xa1ih je imazalil povzro\xc4\x8dil razvojne in reprodukcijske probleme.\n_START_SECTION_\nVpliv na okolje\n_START_PARAGRAPH_\nPtice so relativno neob\xc4\x8dutljive na imazalil, smrtna koncentracija (DK\xe2\x82\x85\xe2\x82\x80) za gosi ali prepelice je okoli 6000\xc2\xa0mg/kg telesne te\xc5\xbee. Za ribe je strupen, za postrvi je odmerek 2,5\xc2\xa0mg/L. Za \xc4\x8debele je ugotovljena oralna doza okoli 40\xc2\xa0\xc2\xb5g na \xc4\x8debelo, to pomeni, da imazalil zanje ni strupen._NEWLINE_Razpolovna doba za razkroj v zemlji je okoli pol leta. Imazalil ostane v zemlji in se ne izpira.'